**ДОКУМЕНТАЦИЈА**

**ПОТРЕБНА ЗА УПИС ПОЛИТИЧКЕ СТРАНКЕ**

**У РЕГИСТАР ПОЛИТИЧКИХ СТРАНАКА**

**1. Пријава за упис политичке странке у Регистар политичких странака:**

**●** образац пријаве може се преузети на сајту Министарства;

**2. Записник са оснивачке скупштине**;

**3. Оснивачки акт политичке странке** који садржи:

**●** назив,

**●** седиште и адресу политичке странке,

**●** програмске циљеве,

**●** лично име, пребивалиште и адресу и ЈМБГ лица овлашћеног за подношење пријаве за упис политичке странке у Регистар,

**●** датум доношења оснивачког акта;

**4. Оверене изјаве оснивача о оснивању политичке странке:**

**●** најмање у броју потребном за оснивање политичке странке (10.000 односно 1.000),

**●** сложене по азбучном реду презимена оснивача,

**●** образац изјаве ОБАВЕЗНО се преузима на сајту Министарства,

**●** подаци у образац изјаве уписују се ОБАВЕЗНО ЕЛЕКТРОНСКИМ ПУТЕМ,

**●** ОДШТАМПАНУ ИЗЈАВУ потписује оснивач политичке странке-давалац изјаве,

**●** оверу потписа изјаве оснивача о оснивању политичке странке обавља се у складу са законом

**НАПОМЕНА:**

Према Закону о оверавању потписа, рукописа и преписа („Службени гласник РС“, бр.93/2014, 22/2015 и 87/2018) јавни бележник надлежан је за оверавање потписа, односно надлежан је суд или општинска односно градска управа до 01.03.2017. године, а у градовима и општинама за које нису именовани јавни бележници и после 01.03.2017. године до њиховог именовања.

За оверу изјаве оснивача о оснивању политичке странке износ који се плаћа утврђен је према Јавнобележничкој тарифи („Службени гласник РС“, бр. 91/14, 103/14, 138/14, 12/16,17/17, 67/17, 9817 и 14/2019…36/2021), Закону о републичким административним таксама („Службени гласник РС“, бр. 43/03, ... 62/2021 усклађени дин. изн) и Закону о судским таксама („Службени гласник РС“, бр. 28/94, ...95/18).

Списак јавнобележничких канцеларија се може пронаћи на интернет страници Министарства правде <https://www.mpravde.gov.rs/registar/6659/spisak-javnobeleznickih-kancelarija.php> или Јавнобележничке коморе Србије <http://beleznik.org/index.php/sr/pronadi-svog-javnog-beleznika/spisak-javnih-beleznika-i-kontakti>.

**5. Списак оснивача политичке странке који су дали оверену изјаву о оснивању политичке странке**;

**●** сређен по азбучном реду презимена оснивача,

**●** доставља се у писаном и електронском облику,

**●** образац списка може се преузети на сајту Министарства,

**●** спискови у оба облика морају да буду истоветни,

**●** подаци у електронском облику достављају се на CD-у као MS Excell документ, у UNICODE кодном распореду. Све колоне форматирати као текст.

**6. Потврде о упису оснивача политичке странке у бирачки списак**

**●** сложене уз одговарајуће изјаве оснивача о оснивању политичке странке по азбучном презимену оснивача;

**●** потврду издаје орган општинске односно градске управе надлежан за вођење бирачког списка.

**НАПОМЕНА:**

Према Закону о републичким административним таксама, за захтев плаћа се републичка административна такса у износу **330 динара** (Тарифни број 1.), док се за потврду (уверење) плаћа такса у износу **330 динара** (Тарифни број 11.)

**7. Два примерка Програма политичке странке;**

**8. Два примерка Статута политичке странке који обавезно садржи:**

**●** назив и седиште политичке странке;

**●** симболе визуелног идентитета;

**●** изглед и садржину печата политичке странке и организационих јединица по територијалном принципу;

**●** програмске циљеве;

**●** услове и начин учлањивања и престанка чланства, права, обавезе и одговорности чланова;

**●** организацију по територијалном принципу и унутрашњу организацију, органе, њихова овлашћења, састав, начин избора и опозива, трајање мандата и начин одлучивања;

**●** заступање политичке странке;

**●** поступак за измене и допуне програма и статута и поступак доношења и измена других општих аката политичке странке, ако их доноси;

**●** остваривање јавности рада;

**●** начин одлучивања о удруживању политичке странке у шире политичке савезе у земљи и иностранству и спајању политичке странке;

**●** начин финансирања политичке странке;

**●** начин обављања унутрашње контроле финансијског пословања;

**●** лице одговорно за финансијско пословање, подношење извештаја и вођење књига политичке странке и лице овлашћено да контактира са надлежним органом;

**●** начин доношења одлуке о престанку рада;

**●** начин располагања имовином политичке странке у случају престанка;

**●** друга питања од значаја за рад и деловање политичке странке.

**9. Акт о избору заступника политичке странке** који обавезно садржи:

**●** лично име,

**●** пребивалиште и адресу,

**●** ЈМБГ

**10. Оверена фотокопија личне карте заступника политичке странке**, а ако она не садржи податак о пребивалишту и адреси и **Потврду о пребивалишту;**

**●** оверу фотокопије личне карте заступника политичке странке обавља надлежан суд или општинска односно градска управа у складу са законом.

**11. Доказ о уплати републичке административне таксе:**

**●** Износ: **330 динара** за пријаву (Тарифни број 1) и **16.650 динара** (Тарифни број 21. став 1. тачка 1) – за решење о упису политичке странке у Регистар;

**●** Сврха уплате: Републичка административна такса;

**●** Прималац: Буџет Републике Србије;

**●** Рачун примаоца: 840-742221843-57;

**●** Број модела: 97;

**●** Позив на број: 50-016.

Пријава за упис политичке странке у Регистар политичких странака са комплетном документацијом може се послати поштом или предати пријемној канцеларији **Министарства државне управе и локалне самоуправе у Београду, Бирчанинова број 6.**

Све информације могу се добити на телефон: 011/364-39-20